
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1885 

18 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορθώσεις αποφάσεων πολιτογράφησης. 1 

Πολιτογράφηση Αλλογενών Αλλοδαπών. 2 

Πολιτογράφηση Ομογενών Αλλοδαπών. 3 

Τιμολόγιο αμοιβής φορτ/τών λιμένα Μύρινας για 

φορτ/ση τσιμέντου χύμα. 4 

Καθορισμός αριθμού φορτ/τών λιμένα Ρόδου. 5 

Τροποποίηση της 605/4.7.1995 απόφαση του Περ/κού 
Διευθυντή Ν. Έβρου. 6 


Επικύρωση της 2/1999 απόφασης του Διοικητικού 
Συμβουλίου του Νομικού Προσώπου του Δήμου 
Τρίπολης Νομού Αρκαδίας με την επωνυμία «Παιδι¬ 
κοί Σταθμοί Δήμου Τρίπολης», που αφορά την κα¬ 


τάρτιση και ψήφιση του Οργανισμού Εσωτερικής 

Υπηρεσίας των Παιδικών Σταθμών». 7 

Σύσταση Νομικού Προσώπου το Δήμο Μολάων Ν. Λα¬ 
κωνίας με την επωνυμία «Σχολική Επιτροπή Τ.Ε.Ε. 

Μολάων».'. 8 

Τροποποίηση της συστατικής πράξης του Ν.Π. στην 
πρώην Κοιν. Νεαπόλεως Ν. Λακωνίας με την επω¬ 
νυμία «Κοινοτική Βιβλιοθήκη και Πινακοθήκη Αχιλ- 

λέα Βαρβαρέσσου». 9 

Χορήγηση άδειας άσκησης επαγγέλματος Κοινωνικού 
Λειτουργού στην Καραγιάννη Ευθυμία του Δημη- 
τρίου. 10 


ΑΠΟΦΑΣΕΙ Σ 

(ΐ) 

Διορθώσεις αποφάσεων πολιτογράφησης. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. πρωτ. Φ 49502/19480/30.8.1999 α¬ 
πόφαση του Υφυπουργού Εσωτερικών Δημ. Διοικ. και Α- 
ποκ/σης διορθώνεται η υπ’ αριθμ. Φ 49502/ 28241/ 
28.12.98 απόφασή μας που δημοσιεύθηκε στο ΦΕΚ 
63/2.2.99 (τεύχος Β) ως προς το κύριο όνομα του συζύγου 
της υπό το εσφαλμένο «ΓΕΩΡΓΙΟΣ» στο ορθό «ΘΕΟΔΩ¬ 
ΡΟΣ». 


2. Μετην υπ’ αριθμ. Φ 61795/21995/10.9.1999 απόφαση 
του Υφυπουργού Εσωτερικών Δημ. Διοικ. και Αποκ/σης 
διορθώνεται η υπ’ αριθμ. Φ 61795/7851/29.7.99 απόφασή 
μας που δημοσιεύθηκε στο ΦΕΚ 1493/21.7.99 (τεύχος Β) 
ως προς το όνομα του πατρός του από το εσφαλμένο «Α- 
ΤΑΓΙΑΚ» στο ορθό «ΑΜΑΓΙΑΚ». 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

( 2 ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με τις αριθμ. πρωτ. Φ 38244/23417 29.9.1999 ταυτά- 
ριθμες αποφάσεις του Υφυπουργού Εσωτερικών Δημ. Δι- 
οικ. και Αποκέντρωσης, έγιναν δεκτες οι από 6.4.1994 αι¬ 
τήσεις πολιτογράφησης: α) της αλλογενούς αλλοδαπής 
Μπασουρ Μαζντ του Μιχαήλ, και β) του αλλογενούς αλ¬ 
λοδαπού Σαμαν Τζωζεφ του Τζαμιλ για την απόκτηση της 
ελληνικής ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

(3) 

Πολιτογράφηση Ομογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με τις αριθμ. πρωτ. Φ 13533/18675/20.8.1999 ταυτά- 
ριθμες αποφάσεις του Υφυπουργού Εσωτερικών Δημ. Δι¬ 
οικ. και Αποκέντρωσης: 

α) έγινε δεκτή η από 1.9.97 αίτηση πολιτογράφησης της 
ομογενούς αλλοδαπής Απαζιδου Ελένη του Βλαδίμηρου 
και 

β) έγινε δεκτή η από 1.9.97 αίτηση πολιτογράφησης του 
ομογενούς αλλοδαπού Απαζιδη Τιμουρ του Βλαδίμηρου, 
για την απόκτηση της ελληνικής ιθαγένειας. 

2. Με την αριθμ. πρωτ. αριθμ. 52792/24807/28.9.1999 α¬ 
πόφαση του Υφυπουργού Εσωτερικών Δημ. Διοικ. και Απο¬ 
κέντρωσης έγινε δεκτή η από 10.9.1996 αίτηση πολιτογρά- 

φησης της ομογενούς αλλοδαπής Κωνσταντίνου Μαρίας 
του Ανδρέα, για την απόκτηση της ελληνικής ιθαγένειας. 

3. Με τις αριθμ. πρωτ. Φ 59629/12884/26.7.1999 ταυτά- 
ριθμες αποφάσεις του Υφυπουργού Εσωτερικών Δημ. Δι- 
οικ. και Αποκέντρωσης έγιναν δεκτές οι από 21.10.1997 
αιτήσεις πολιτογράφησης: 

α) του ομογενούς αλλοδαπού Πλημμυρίδη Ιακώβου του 
Θεοδώρου, και 

β) της ομογενούς αλλοδαπής Πλημμυρίδη Βικτωρίας 
συζ. Ιακώβου για την απόκτηση της ελληνικής ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 12164 (4) 

Τιμολόγιο αμοιβής φορτ/τών λιμένα Μύρινας για 
φορτ/ση τσιμέντου χύμα. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α' 40) και 372/1995 (Α' 201). 

3. Την αριθμ. 234/3.6.1999 πρόταση της Ε.Ρ.Φ.Λ. Μύρι¬ 
νας, που διατυπώθηκε στο αριθμ. 234/1999 πρακτικό συ¬ 
νεδρίασής της. 

4. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αποδεχόμαστε την αριθμ. 234/3.6.1999 πρόταση της Ε¬ 
πιτροπής Ρύθμισης Φορτ/σεων Λιμένα (Ε.Ρ.Φ.Λ.) Μύρι¬ 
νας και εγκρίνουμε το τιμολόγιο αμοιβής των φορτοεκ¬ 
φορτωτών λιμένα Μύρινας για τη φόρτωση ή εκφόρτωση 
τσιμέντου χύμα με μηχανικά μέσα του πλοίου ή του εργο¬ 
δότη σε ποσοστό 30% του τιμολογίου φορτ/σης των φορ¬ 
τίων χύμα (2ης κλάσης). 

Στις εργασίες φόρτωσης ή εκφόρτωσης θα συμμετέ¬ 
χουν δύο (2) τουλάχιστον λιμενεργάτες, οι οποίοι θα πρέ¬ 
πει να γνωρίζουν τη λειτουργία του συστήματος εκφόρ¬ 
τωσης χύμα τσιμέντου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ: ΚΑΙ ΚΟΙΝ, ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 
-♦- 

Αριθ. 11753 (5) 

Καθορισμός αριθμού φορτ/τών λιμένα Ρόδου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 


βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α' 40) και 372/1995 (Α' 201). 

3. Την αριθμ. 117756/1966 απόφαση των Υπουργών Ερ¬ 
γασίας και Εμπορικής Ναυτιλίας (Β' 9/1967, διορ. Β' 163). 

4. Την αριθμ. 10763/15.3.1983 απόφαση των Υπουργών 
Εργασίας και Εμπορικής Ναυτιλίας (Β' 167). 

5. Την αριθμ. 10/10.6.1999 πρόταση της Ε.Ρ.Φ.Λ. Ρό¬ 
δου, που διατυπώθηκε στο αριθμ. 10/1999 πρακτικό συ¬ 
νεδρίασής της. 

6. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αποδεχόμαστε την αριθμ. 10/10.6.1999 πρόταση της Ε¬ 
πιτροπής Ρύθμισης Φορτ/σεων Λιμένα (Ε.Ρ.Φ.Λ.) Ρόδου 
και καθορίζουμε τον αριθμό των φορτοεκφορτωτών του 
λιμένα Ρόδου σε σαράντα (40). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 
-«- 

Αριθ. 5141 (6) 

Τροποποίηση της 605/4.7.1995 απόφαση του Περ/κού 
Διευθυντή Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παρ. 6 του άρθρου 277 του Π. Δ/τος 
410/95 (Δ.Κ.Κ.). 

2. Τις διατάξεις του Π. Δ/τος 250/89, «Μεταβίβαση αρ¬ 
μοδιοτήτων στους Νομάρχες». 

3. Τις διατάξεις του άρθρου 29Ατου Ν. 1558/85 (ΦΕΚ 
137 Α') το οποίο προστέθηκε με το άρθρο 27 του Ν. 
2081/82 ΦΕΚ 154Α και αντικαταστάθηκε από το άρθρο 1 
παρ. 2 του Ν. 2469/97. (ΦΕΚ38Α) 

4. Τις διατάξεις του Ν. 2503/1997 «Διοίκηση οργάνωση, 
στελέχωση Περ/ρειας, ρύθμιση θεμάτων για την Τοπ. 
Αυτ/ση». 

5. Τις αριθ. 2/1.9.97 και 181/16.9.97 αποφάσεις 
Γ.Γ.Π.Α.Μ.Θ. «Ανάθεση άσκησης αρμοδιοτήτων στους 
Προϊστ. Δ/νσης Τοπ. Αυτ/'σης και Δ/σης» όπως τροποποι¬ 
ήθηκαν μεταγενέστερα. 

6. Την αριθ. 605/4.11.1995 απόφαση του Περ/κού Διευ¬ 
θυντή Έβρου με την οποία συστήθηκε η Δημοτική Επιχεί¬ 
ρηση Ανάπτυξης Σαμοθράκης Ν. Έβρου. 

7. Τις αριθμ. 97/99 και 99/99 αποφάσεις του Δ.Σ. Σαμο¬ 
θράκης, που αφορούν την αύξηση του μετοχικού κεφα¬ 
λαίου και των μελών του Διοικητικού Συμβουλίου της 
Δ.Ε.Α.Σ. αντίστοιχα. 

8. Την οικονομοτεχνική μελέτη σκοπιμότητας, καθώς 
και την αριθ. Σ. 526/6.8.99 αξιολόγηση του Προϊσταμένου 
της Δ/νσης Προγραμματισμού Ν. Έβρου, αποφασίζουμε: 

Τροποποιούμε την αριθ. 605/4.7.1995 απόφαση του 
Περ/κού Διευθυντή Ν. Έβρου με την οποία συστήθηκε η 
Δημοτική Επιχείρηση Ανάπτυξης Σαμοθράκης στις παρ. 4 
και 6 της συστατικής πράξης, ως εξής: 

παρ- 4. Η επιχείρηση διοικείται από εννιαμελές Διοικητι- 

κό Συμβούλιο που τα μέλη του μαζί με τους αναπληρωτές 
τους ορίζονται από το Δημοτικό Συμβούλιο. 

Από τα μέλη του Διοικητικού Συμβουλίου πέντε (5) είναι 
αιρετοί εκπρόσωποι του Δήμου Σαμοθράκης εκ των οποί¬ 
ων ο ένας θα είναι από τη μειοψηφία, δύο (2) πολίτες, ένας 
(1) εκπρόσωπος του Αγροτικού Συνεταιρισμού, ένας (1) 
εκπρόσωπος του Πολιτιστικού Συλλόγου και στα μέλη του 
προστίθεται ένας (1) εκπρόσωπος των εργαζομένων (χω¬ 
ρίς αλλαγή της συστατικής πράξης) όταν η επιχείρηση α¬ 
πασχολεί περισσότερους από είκοσι (20) εργαζόμενους. 

παρ. 6. Ο Δήμος Σαμοθράκης διαθέτει στη Δ. Ε.Α. Σ. 
χρηματικό κεφάλαιο δρχ. 30.000.000. 

Κατά τα λοιπά ισχύει η αριθμ. 605/4,11.1995 η απόφασή 
μας. 

Από την ανωτέρω απόφαση προκαλείται σε βάρος του 
προϋπολογισμού του Δήμου Σαμοθράκης δαπάνη ύψους 
30.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 27 Σεπτεμβρίου 1999 

Ο Γενικός Γραμματέας Περιφέρειας 
Σ. ΚΑΜΠΕΛΗΣ 

-♦- 

Αριθ. 12034 (7) 

Επικύρωση της 2/1999 απόφασης του Διοικητικού Συμ¬ 
βουλίου του Νομικού Προσώπου του Δήμου Τρίπολης 
Νομού Αρκαδίας με την επωνυμία «Παιδικοί Σταθμοί 
Δήμου Τρίπολης», που αφορά την κατάρτιση και ψήφι¬ 
ση του Οργανισμού Εσωτερικής Υπηρεσίας των Παι¬ 
δικών Σταθμών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των αρθρών 26, 198, 199 παρ. 1,3 και 
4,200 και 203 του Δημοτικού και Κοινοτικού Κώδικα, 
Π.Δ./τος 410/95. 

2. Τις διατάξεις του άρθρου 12 του Ν. 1188/1981 «περί 
κυρώσεως καταστάσεως προσωπικού ΟΤΑ» όπως αυτό 
αντικαταστάθηκε από το άρθρο 26 του Ν. 1832/89 και την 
παρ. 5 του άρθρου 8 του Ν. 2307/1995 σχετικά με την προ¬ 
σαρμογή της νομοθεσίας αρμοδιότητας Υπουργείου Ε¬ 
σωτερικών στις διατάξεις για τη Νομαρχιακή Αυτοδιοίκη¬ 
ση και άλλες διατάξεις. 

3. Τις διατάξεις των αρθρών 1,2,8, 9 παρ. 6, 7,8, και 18 
παρ. 12 του Ν. 2503/1997 (ΦΕΚ 107,τ. Α') σχετικά με τη δι¬ 
οίκηση, οργάνωση, στελέχωση της Περιφέρειας ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις. 

4. Τις διατάξεις των αρθρών 1 και 2 παρ. 11 του 
Ν.2539/97 (ΦΕΚ 244/Α74.12.97) που αφορά τη συγκρότη¬ 
ση της Πρωτοβάθμιας Τοπ. Αυτ/σης. 

5. Τις διατάξεις του Ν.2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης, όπως ισχύει με τις τροπο¬ 
ποιήσεις του. 

6. Τις διατάξεις του άρθρου 27 του Ν .2081 /1992 με το ο¬ 
ποίο προστέθηκε νέο άρθρο 2ΑΑ του Ν. 1588/1985 για τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

7. Τις διατάξεις του Π.Δ./τος 410/1988 που αφορά το 


προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΛΛ 

8. Τις διατάξεις των Π.Δ./των 37α/1987 και 22/1990 περί 
μερικής επεκτάσεως των διατάξεων που ισχύουν για τους 
δημόσιους υπαλλήλους και τους υπαλλήλους των άλλων 
Νομικών Προσώπων και σΓους υπαλλήλους των ΟΤΑ. 

9. Την 1710/18.1.1999 απόφαση του Υπουργού Εσωτε¬ 
ρικών Δημόσιας Διοίκησης και Αποκέντρωσης (ΦΕΚ 77 τ. 
Β78.2.1999) που αφορά τον ορισμό των ειδικών τυπικών 
προσόντων που απαιτούνται για την πρόσληψη προσωπι¬ 
κού με σύμβαση εργασίας ιδιωτικού δικαίου ορισμένου 
χρόνου από τους ΟΤΑ πρώτης βαθμίδας για κάλυψη πα¬ 
ροδικών, απρόβλεπτων και επεινούσων αναγκών. 

10. Την Π2β/3729/2.10.1997 (ΦΕΚ 914/Β715.10.1997) 
κοινή απόφαση των Υπουργών Εσωτερικών Δημόσιας Δι¬ 
οίκησης και Αποκέντρωσης και Υγείας Πρόνοιας με την ο¬ 
ποία μεταβιβάστηκαν οι πέντε Κρατικοί Παιδικοί Σταθμοί 
Τριπόλεως στο Δήμο Τρίπολης Νομού Αρκαδίας. 

11. Την 18/1999 απόφαση του Δημοτικού Συμβουλίου 
Τρίπολης, που αφορά τη συγχώνευση των πεντε νομικών 
προσώπων που είχαν συσταθεί για τους πέντε παιδικούς 
σταθμούς που μεταβιβάστηκαν στο δήμο και τη σύσταση 
νέου δημοτικού νομικού προσώπου με την επωνυμία 
«Παιδικοί Σταθμοί Δήμου Τρίπολης». 

12. Την 2138/12.3.1999 απόφασή μας (ΦΕΚ 271/ Β’ 
30.3.1999), που αφορά τη συγχώνευση των πέντε δημοτι¬ 
κών νομικών προσώπων και τη σύσταση νέου δημοτικού 
νομικού προσώπου με την επωνυμία «Παιδικοί Σταθμοί 
Δήμου Τρίπολης». 

13. Την 226/1999 απόφαση του Δημοτικού Συμβουλίου 
Τρίπολης, με την οποία τροποποιεί την 18/1999 όμοια α¬ 
πόφασή του, για τη σύσταση του ανωτέρω δημοτικού νο¬ 
μικού προσώπου. 

14. Την 7377/5.7.1999 απόφασή μας, που αφόρα τη τρο¬ 
ποποίηση της 2138/12.3.1999 όμοιας αποφασεώς μας γτα 
τη σύσταση του νομικού προσώπου. 

15. Την 2/1999 απόφαση του Διοικητικού Συμβουλίου 
του Νομικού Προσώπου «Παιδικοί Σταθμοί Δήμου Τρίπο¬ 
λης» με την οποία καταρτίστηκε και ψηφίστηκε ο Οργανι¬ 
σμός Εσωτερικής Υπηρεσίας των Παιδικών Σταθμών. 

16. Την 228/1999 απόφαση του Δημοτικού Συμβουλίου 
Τρίπολης, με την οποία εκφράζεται η σύμφωνη γνώμη του 
για την κατάρτιση και ψήφιση του Οργανισμού Εσωτερι¬ 
κής Υπηρεσίας του Νομικού Προσώπου. 

17. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Αρκαδίας για την κατάρτιση 
και έγκριση του Οργανισμού Εσωτερικής Υπηρεσίας των 
Παιδικών Σταθμών, που διατυπώνεται στο 5/1.9.1999 
πρακτικό του, αποφασίζουμε: 

Επικυρώνουμε την 2/1999 απόφαση του Διοικητικού 
Συμβουλίου, του νομικού προσώπου «Παιδικοί Σταθμοί 
Δήμου Τρίπολης», με την οποία καταρτίζεται και ψηφίζε¬ 
ται ο Οργανισμός Εσωτερικής Υπηρεσίας των σταθμών, ο 
οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΝΟΜΙΚΟΥ ΠΡΟΣΩΠΟΥ «ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΤΡΙΠΟΛΗΣ» 

ΚΕΦΑΛΑΙΟ ΠΡΩΤΟ 
ΟΡΓΑΝΩΣΗ ΥΠΗΡΕΣΙΩΝ 
ΑΡΘΡΟ Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

Τις υπηρεσίες του Δημοτικού Νομικού Προσώπου «Πα, 

δικοί Σταθμοί Δήμου Τρίπολης» συγκροτεί το Τμήμα Παι¬ 
δικών Σταθμών. 

ΑΡΘΡΟ 2ο 

Το ανωτέρω Τμήμα απαρτίζουν τα παρακάτω γραφεία: 
α) Γραφείο Παιδαγωγικό (αυτοτελές) 
β) Γραφείο Διοικητικό - Λογιστικό (μη αυτοτελές) 
ΚΕΦΑΛΑΙΟ ΔΕΥΤΕΡΟ 

Οι αρμοδιότητες του τμήματος Υπηρεσιών του νομικού 
προσώπου «Παιδικοί Σταθμοί Δήμου Τρίπολης» και των 
γραφείων που το απαρτίζουν καθορίζεται από τον κανονι¬ 
σμό λειτουργίας του νομικού προσώπου. 

ΑΡΘΡΟ 3ο 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Το μόνιμο προσωπικό του νομικού προσώπου «Παιδικοί 
Σταθμοί Δήμου Τρίπολης» υπάγεται στις διατάξεις του 
πρώτου μέρους του Ν. 1188/1981 «Περί κυρώσεως του 
Κώδικα Καταστάσεων Προσωπικού Οργανισμού Τοπικής 
Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

α) Θέσεις Τεχνολογικής Εκπαίδευσης κλάδος (ΤΕ) 
β) Θέσεις Δευτεροβάθμιας Εκπαίδευσης κλάδος (ΔΕ) 
γ) Θέσεις Υποχρεωτικής Εκπαίδευσης κλάδος (ΥΕ) 

ΑΡΘΡΟ 4ο 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων των κλάδων Π Ε, 
ΤΕ και ΔΕ είναι ο βαθμός Δ' και καταληκτικός ο βαθμός Α'. 

2. Εισαγωγικός βαθμός των υπαλλήλων του κλάδου ΥΕ 
είναι ο βαθμός Ε' και καταληκτικός ο βαθμός Β'. 

ΑΡΘΡΟ 5ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
Η οργανική σύνθεση και διαβάθμιση των θέσεων του 
προσωπικού του νομικού προσώπου κατά κατηγορία και 
κατά κλάδο σύμφωνα με τα Π.Δ. 37α/87 και 22/90 ορίζο¬ 
νται ως εξής: 

ΕΚΠΑΙΔΕΥΤΙΚΟ ΠΡΟΣΩΠΙΚΟ 
ΤΑΚΤΙΚΕΣ ΘΕΣΕΙΣ 

Α. Κατηγορία ΤΕ (Τεχνολογικής Εκπαίδευσης) 

Δέκα πέντε (15) θέσεις του κλάδου ΤΕ9 Βρεφονηπιοκο- 
μίας με βαθμό Δ' - Α'. 

Β. Κατηγορία ΔΕ (Δευτεροβάθμιας Εκπαίδευσης) 

Έξι (6) θέσεις του κλάδου ΔΕ8 (Βοηθών Βρεφοκόμων - 
Παιδοκόμων) με βαθμό Δ - Α'. 

ΠΡΟΣΩΡΙΝΕΣ ΠΡΟΣΩΠΑΓΕΙΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
Α. Κατηγορία ΠΕ (Πανεπιστημίου εκπαίδευσης) 
Τέσσερις (4) θέσεις κλάδου ΠΕ Νηπιαγωγών με βαθμό 
Δ'Α'. 

Β. Κατηγορία ΤΕ (Τεχνολογικής εκπαίδευσης) 

Πέντε (5) θέσεις κλάδου ΤΕ16 Νηπιαγωγών με βαθμό 
Δ'-Α'. 

Οι θέσεις αυτές θα καταργηθούν με την καθ’ οιονδήπο- 
τε τρόπο αποχώρηση των υπαλλήλων. 

ΔΙΟΙΚΗΤΙΚΟ ΛΟΓΙΣΤΙΚΟ ΠΡΟΣΩΠΙΚΟ 
ΤΑΚΤΙΚΕΣ ΘΕΣΕΙΣ 

Κατηγορία ΔΕ (Δευτεροβάθμιας Εκπαίδευσης) 

Πέντε (5) θέσεις του κλάδου ΔΕΙ Διοικητικού Λογιστι¬ 
κού με βαθμό Δ'- Α'. 

ΟΔΗΓΟΙ ΑΥΤΟΚΙΝΗΤΩΝ 
ΤΑΚΤΙΚΕΣ ΘΕΣΕΙΣ 

Κατηγορία ΔΕ (Δευτεροβάθμιας εκπαίδευσης) 

Δύο (2) θέσεις κλάδου ΔΕ29 οδηγών αυτ/των με βαθμό 
Δ' - Α'. 


ΜΑΓΕΙΡΩΝ 
ΤΑΚΤΙΚΕΣ ΘΕΣΕΙΣ 

Κατηγορία ΔΕ (Δευτεροβάθμιας εκπαίδευσης) 

Πέντε (5) θέσεις κλάδου ΔΕ32 μαγείρων με βαθμό Δ'- Α'. 

ΒΟΗΘΗΤΙΚΟ ΠΡΟΣΩΠΙΚΟ 
ΤΑΚΤΙΚΕΣ ΘΕΣΕΙΣ 

Κατηγορία ΥΕ (Υποχρεωτικής Εκπαίδευσης) 

1. Πέντε (5) θέσεις ΥΕ14 (Βοηθού Μαγείρου) με βαθμό 
Ε'- Β'. 

2. Δέκα (10) θέσεις ΥΕ16 (Προσωπικού καθαριότητας) 
με βαθμό Ε'- Β'. 

ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

1. Μία (1) θέση ΥΕ βοηθητικού προσωπικού μαγειρείου. 

2. Δύο (2) θέσεις ΥΕ βοηθητικού προσωπικού καθαριό- 
τητος. 

Μέχρι κενώσεως των θέσεων ιδιωτικού δικαίου αορί¬ 
στου χρόνου δεν καλύπτονται ανίστοιχες οργανικές θέ¬ 
σεις. 

ΕΠΟΧΙΑΚΟ ΠΡΟΣΩΠΙΚΟ 

Δέκα (10) θέσεις διαφόρων ειδικοτήτων, που θα 
προσλαμβάνονται, σύμφωνα με τις ισχύουσες διατάξεις. 

ΑΡΘΡΟ 6ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ ΚΑΙ 
ΠΡΟΪΣΤΑΜΕΝΟΥ ΓΡΑΦΕΙΟΥ 
1. ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

Χρέη Προϊσταμένου Τμήματος ασκεί ένας υπάλληλος 
των κλάδον Π Ε Νηπιαγωγών ή ΤΕ Βρεφονηπιοκομίας ή ΤΕ 
Νηπιαγωγών (προσ.) που ορίζεται με απόφαση του Υπη¬ 
ρεσιακού Συμβουλίου και σε περίπτωση που δεν υπάρχει 
τέτοιος, καθήκοντα ασκεί ο αρχαιότερος υπάλληλος των 
παραπάνω κλάδων. 

Ειδικότερα: 

1. Παρίσταται στις συνεδριάσεις του Διοικητικού Συμ¬ 
βουλίου ως εισηγητής, εισηγείται τα θέματα της ημερή¬ 
σιας διάταξης που καταρτίζεται από τον Πρόεδρο του Δι¬ 
οικητικού Συμβουλίου και εκφέρει γνώμη γι αυτά η οποία 
καταχωρείται στα πρακτικά της συνεδρίασης. 

2. Φροντίζει για την πιστή εφαρμογή της κείμενης Νο¬ 
μοθεσίας του Κανονισμού Λειτουργίας του νομικού προ¬ 
σώπου, των εγκυκλίων και οδηγιών του Δήμου και για την 
πιστή εκτέλεση των αποφάσεων του Δ.Σ. 

3. Προίσταται όλων των υπαλλήλων του νομικού προ¬ 
σώπου ασκώντας όλες τις αρμοδιότητες που ορίζονται α¬ 
πό τις κείμενες διατάξεις, παρακολουθεί και συντονίζει το 
έργο τους ανάλογα με τις ανάγκες που παρουσιάζονται 
κάθε φορά. 

4. Συγκαλεί μία φορά το μήνα τουλάχιστον το προσωπι¬ 
κό του νομικού προσώπου, με το οποίο συζητά θέματα 
που αφορούν την λειτουργία του και το ενημερώνει για 
ό,τι απασχολεί τους σταθμούς. 

5. Τηρεί την εμπιστευτική αλληλογραφία του νομικού 
προσώπου καθώς επίσης και την υπόλοιπη αλληλογρα¬ 
φία αυτού, εφόσον για την τελευταία αυτή περίπτωση δεν 
υπηρετεί υπάλληλος του Κλάδου Διοικητικού - Λογιστι¬ 
κού ή Διαχειριστών, ή υπηρετεί αλλά απουσιάζει ή κωλύε¬ 
ται υπογράφει δε τα έγγραφα εκείνα για τα οποία έχει ε¬ 
ξουσιοδοτηθεί από το Διοικητικό Συμβούλιο. 

6. Τηρεί τη σφραγίδα του νομικού προσώπου και το αρ¬ 
χείο της εμπιστευτικής αλληλογραφίας αυτού. 

7. Κρατεί τα κλειδιά του νομικού προσώπού (τρία).από 

τα οποία τα δύο παραδίδονται καθημερινά σε ενάν υπάλ¬ 
ληλο των κλάδων Βρεφονηπιοκομίας - Νηπιαγωγών 
(πρόσ.) ή Διοικητικού - Λογιστικού καθώς επίσης και σε έ¬ 
ναν υπάλληλο από το υπόλοιπό προσωπικό που εκτελεί 
πρωινό ωράριο εργασίας αλλά και σε κάθε άλλο υπάλλη¬ 
λο όταν παρίσταται ανάγκη. 

8. Κρατεί το ένα από τα δύο κλειδιά της αποθήκης (το 
άλλο το κρατά υπάλληλος του κλάδου Δ/κού -Λογ/κού) σε 
περίπτωση που δεν υπηρετεί τέτοιος υπάλληλος ή υπη¬ 
ρετεί αλλά κωλύεται ή απουσιάζει, από το νόμιμο ανα¬ 
πληρωτή του προϊσταμένου του τμήματος. 

9. Αναπληρώνει τους Νηπιαγωγούς όταν αυτοί απου¬ 
σιάζουν ή κωλύονται. 

10. Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

11. Συνεργάζεται με τον υπάλληλο του κλάδου Διοικητι¬ 
κού Λογιστικού ή Διαχειριστών και το Διοικητικό Συμβού¬ 
λιο για την κατάρτιση του ετήσιου προϋπολογισμού εσό¬ 
δων και εξόδων του νομικού προσώπου και του Απολογι¬ 
σμού και ισολογισμού τούτου. 

12. Επιμελείται για τον εφοδιασμό του νομικού προσώ¬ 
που, που πραγματοποιείται, από τον υπάλληλο των κλά¬ 
δων Διοικητικού - Λογιστικού ή Διαχειριστών όσον αφορά 
τα αναγκαία τρόφιμα και λοιπά είδη και υλικά καθώς και 
για την καλή φύλαξη, συντήρηση και διάθεση αυτών. 

13. Ενημερώνει τον προϊστάμενο του Παιδικού Τμήμα¬ 
τος για τα εισερχόμενα κάθε φορά έγγραφα στο νομικό 
πρόσωπο ώστε να μπορεί να αναπληρώνει τον διευθυντή 
σε περίπτωση απουσίας ή κωλύματος του. 

14. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
τον χρόνο στην οποία παρευρίσκεται ο ίδιος, ένα από τα 
μέλη του Δ.Σ., οι υπάλληλοι του Παιδαγωγικού Τμήματος 
και αν το επιθυμούν ο γιατρός του νομικού προσώπου και 
το λοιπό προσωπικό αυτού. 

Σκοπός της συγκέντρωσης είναι αφ’ ενός μεν η ανταλ¬ 
λαγή απόψεων για λειτουργικά θέματα μεταξύ των γονέ¬ 
ων και της Διοίκησης του νομικού προσώπου, αφ ετέρου 
δε η ενημέρωση των γονέων από το Παιδαγωγικό Προ¬ 
σωπικό, σε θέματα ψυχοσωματικής ανάπτυξης των παι¬ 
διών, συμβουλές από το γιατρό του νομικού προσώπου 
σε θέματα υγιεινής και γενικά συνεργασίας γονέων και 
προσωπικού του νομικού προσώπου για τη σωστή, λει¬ 
τουργία του νομικού προσώπου. 

15. Τηρεί τα βιβλία της Διοίκησης του νομικού προσώ¬ 
που ως εξής: 

α) Βιβλίο παρουσίας προσωπικού 
β) Βιβλίο Εμπιστευτικού Πρωτοκόλλου 
γ) Βιβλία παρατηρήσεων μελών Δ.Σ. 

16. Συνυπογράφει με τον υπεύθυνο διαχειριστή τα δελ¬ 
τία εισαγωγής. 

17. Υπογράφει τις μισθοδοτικές καταστάσεις των απο¬ 
δοχών προσωπικού οι οποίες συντάσσονται από τον δια¬ 
χειριστή. 

18. Παρακολουθεί και ελέγχει σε τακτικά χρονικά δια¬ 
στήματα βιβλία διαχείρισης και διοίκησης και λοιπά πα¬ 
ραστατικά στοιχεία που τηρεί ο υπάλληλος του κλάδου 
Διοικητικού - Λογιστικού ή Διαχειριστών. 

19. Ασκεί τα καθήκοντά του υπαλλήλου των κλάδων Δι¬ 
οικητικού Λογιστικού όταν δεν υπηρετεί, απουσιάζει ή κω¬ 
λύεται ο υπάλληλος και εκτελεί κάθε άλλη Δ/κή - Παιδα¬ 
γωγική εργασία όταν παραστεί έκτακτη ανάγκη. 

20. Όταν δεν υπηρετεί ο προϊστάμενος τμήματος ή α¬ 


πουσιάζει ή κωλύεται όλα τα παραπάνω καθήκοντα ασκεί 
ο νόμιμος αναπληρωτής του. 

2. ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΠΑΙΔΑΓΩΓΙΚΟΥ 
ΓΡΑΦΕΙΟΥ 

1. Καθήκοντα Προϊσταμένου του Παιδαγωγικού Γρα¬ 
φείου του νομικού προσώπου ασκεί υπάλληλος του κλά¬ 
δου ΠΕ Νηπιαγωγών ή ΤΕ Βρεφονηπιοκομίας ή Νηπιαγω¬ 
γών (προσωρ.) που ορίζεται από το Υπηρεσιακό Συμβού¬ 
λιο (με απόφασή του) και σε περίπτωση που δεν έχει 
ορισθεί από το Υπηρεσιακό Συμβούλιο καθήκοντα ασκεί ο 
αρχαιότερος υπάλληλος των παραπάνω κλάδων. 

2. Είναι υπεύθυνος για την τήρηση του Εκπαιδευτικού 
Προγράμματος. 

Προϊσταται των υπαλλήλων του γραφείου του ήτοι του 
Εκπαιδευτικού και Βοηθητικού Προσωπικού. 

4. Εισηγείται στον προϊστάμενο του τμήματος την προ¬ 
μήθεια του αναγκαίου εποπτικού υλικού. 

5. Παρίσταται στις συγκεντρώσεις γονέων και κηδεμό¬ 
νων του νομικού προσώπου. 

6. Τηρεί τα βιβλία διοίκησης του νομικού προσώπου. 

7. Το βιβλίο διδαχθείσης ύλης. 

Στο βιβλίο αυτό καταχωρούν και υπογράφουν καθημε¬ 
ρινά ο ίδιος και οι υπάλληλοι του κλάδου Βρεφονηπιοκο¬ 
μίας ή Νηπιαγωγών τη διδαχθείσα ύλη. 

8. Ασκεί και όλα τα καθήκοντα των υπαλλήλων του κλά¬ 
δου Βρεφονηπιοκομίας και Νηπιαγωγών. 

9. Αναπληρώνει τον προϊστάμενο του τμήματος σε πε¬ 
ρίπτωση απουσίας του και ασκεί όλα τα καθήκοντα αυτού. 

ΑΡΘΡΟ 7ο 

ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 
ΒΡΕΦΟΝΗΠΙΟΚΟΜΩΝ ΚΑΙ ΝΗΠΙΑΓΩΓΩΝ 
α) Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων ανάλογα με την ηλικίας τους, 
β) Εισηγούνται στον προϊστάμενο του τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

γ) Επιβλέπουν για την υγιεινή, την καθαριότητα, τον αε¬ 
ρισμό, την τακτοποίηση επίπλων και τη θερμοκρασία των 
αιθουσών τους. 

δ) Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο. 

ε) Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε α¬ 
ντικείμενο ή υλικό που τους έχει διατεθεί. 

στ) Παρακολουθούν τη διανομή του φαγητού στα παι¬ 
διά που πραγματοποιείται από το βοηθητικό προσωπικό 
μαγείρου και προσωπικό καθαριότητας. 

ζ) Φροντίζουν τα παιδιά την ώρα του φαγητού και για την 
ανάπαυσή τους. 

η) Διατηρούν επαφή με τους γονείς και τους ενημερώ¬ 
νουν για τη συμπεριφορά και ψυχοσωματική υγεία των 
παιδιών του τμήματός τους. 

θ) Βοηθούν τον προϊστάμενο όταν απουσιάζει ο διαχει¬ 
ριστής στη διαχειριστική εργασία. 

ι) Εκτελούν κάθε εργασία σε έκτακτη ανάγκη με υπό¬ 
δειξη του προϊσταμένου του τμήματος. 

2. ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 

1. Φροντίζουν τα νήπια κατά την προσέλευση και απο¬ 
χώρηση από το νομικό πρόσωπο. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού και ιδιαιτέ- 

ρως τα μικρότερα την ώρα της ξεκούρασης, την ώρα του 
παιχνιδιού στην αυλή και πάντα με τις υποδείξεις των νη- 
πιοβρεφοκόμων - νηπιαγωγών. 

4. Εξυπηρετούν τα νήπια στην τουαλέττα και τη στιγμή 
του πλυσίματος, τα βοηθούν στο ντύσιμο. 

5. Τα βοηθούν την ώρα της προετοιμασίας για φαγητό 
(πλύσιμο - ποδιές κ.λ.π.) 

3. Α) ΜΑΓΕΙΡΩΝ - Β) ΒΟΗΘΩΝ ΜΑΓΕΙΡΩΝ 
ΜΑΓΕΙΡΟΣ 

Ο υπάλληλος που ορίζεται να ασκεί καθήκοντα μαγεί¬ 
ρου: 

α) Παραλαμβάνει από τον διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

β) Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο και πο- 
σοτολόγιο που ισχύουν. 

γ) Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα συντήρηση, σωστή χρήση και φύλαξη τον 
μαγειρικών σκευών και λοιπών ειδών εστιάσεως καθώς 
και γιατην υγιεινή κατάστασητωνχώρωντου μαγειρείου. 

δ) Φροντίζει για την έγκαιρη τακτοποίηση των προμη- 
θευομένων τροφίμων και ειδών καθαριότητας, στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη των χώρων της αποθήκευσης 
αυτών. 

ΒΟΗΘΟΣ ΜΑΓΕΙΡΟΥ 

α) Σε όλες τις παραπάνω εργασίες βοηθείται από τον υ¬ 
πάλληλο του ίδιου κλάδου που έχει ορισθεί ως βοηθός και 
σε περίπτωση ελλείψεως αυτού από το προσωπικό καθα- 
ριότητος βοηθητικών εργασιών με υπόδειξη του προϊ¬ 
σταμένου του τμήματος. 

β) Εκτελεί κάθε άλλη εργασία ο ίδιος, καθώς και ο βοη¬ 
θός όταν υπάρχει, σε περίπτωση έκτακτης ανάγκης με υ¬ 
πόδειξη του προϊσταμένου του τμήματος. 

γ) Σε περίπτωση που δεν υπηρετεί διαχειριστής ή α¬ 
πουσιάζει ο προϊστάμενος τμήματος ή ο αναπληρωτής 
αυτού, κρατείτο δεύτερο κλειδί της αποθήκης. 

ΠΡΟΣΩΠΙΚΟΥ ΒΟΗΘΗΤΙΚΩΝ ΕΡΓΑΣΙΩΝ 

1. Εκτελούν τις εργασίες καθαριότητος όλων των εσω¬ 
τερικών και εξωτερικών χώρων του νομικού προσώπου ε¬ 
κτός εκείνων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό 
του νομικού προσώπου που παραλαμβάνουν από τον υ¬ 
πάλληλο του κλάδου Διοικητικού - Λογιστικού εκτός από 
αυτά που χρησιμοποιούνται από το παιδαγωγικό προσω¬ 
πικό και είναι υποχρεωμένο για τηγ καλή συντήρηση, κα¬ 
θαριότητα. φύλαξη, είναι δε υπόλογος για την απώλεια ή 
ροφή αυτού. 

3. Βοηθούν τον μάγειρα στην προετοιμασία του φαγη¬ 
τού σε περίπτωση που δεν υπάρχει βοηθός. 

4. Φροντίζουν για τη διανομή του φαγητού και παρευρί- 
σκονται στην τραπεζαρία κατά την ώρα του φαγητού, 
βοηθούν δε τα νήπια καθ' όλη τη διάρκεια του φαγητού. 

5. Φροντίζουν μετά το τέλος του φαγητού για την καθα¬ 
ριότητα των νήπιων. 

6. Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
αυτής (μεταφέρουν τα πιάτα, ποδιές στην κουζίνα καθα¬ 
ρίζουν τα τραπέζια, τυχόν λερωμένα καρεκλάκια σκουπί¬ 
ζουν και σφουγγαρίζουν όλο το χώρο της τραπεζαρίας 
καθώς και όλο το κτίριο). 


7. Βοηθούν τα νήπια κατά την προετοιμασία αναπαυσής 
τους καθώς και την προετοιμασία αποχώρησης τους. 

8. Σε περίπτωση ασθένειας ή κωλύματος του μαγείρου 
ή υπαλλήλου του ίδιου κλάδου εκτελούν τα καθήκοντα 
αυτών εκ περιτροπής με υπόδειξη προϊσταμένου του τμή¬ 
ματος ή των προϊσταμένων των γραφείων. 

9. Καθαρίζουντα παιδιά στην τουαλέττα τα αλλάζουν αν 
λερωθούν ή κάνουν εμετό. 

10. Εκτελούν κάθε άλλη εργασία με υπόδειξη του προϊ¬ 
σταμένου τους. 

4. ΥΠΑΛΛΗΛΩΝ ΚΛΑΔΟΥ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

1. Εκτελεί χρέη γραμματέα στο Διοικητικό Συμβούλιο 
και καταχωρεί ως αποφάσεις που λαμβάνονται από αυτό, 
στο βιβλίο πρακτικόν συνεδριάσεων του Δ.Σ. 

2. Είναι υπεύθυνος για την προμήθεια των τροφίμων, 
των ειδών καθαριότητος για όλα τα είδη που εισέρχονται 
στο νομικό πρόσωπο καθώς και για τη φύλαξη και σωστή 
εξαγωγή τους, όπως και για τον καθορισμό των ποσοτή¬ 
των. 

3. Είναι υπεύθυνος και υπόλογος στο Δ.Σ. για την κινη¬ 
τή και ακίνητη περιουσία του νομικού προσώπου. 

4. Εκδίδει και συγυπογράφει με τον Πρόεδρο και τον ε¬ 
λεγκτή του Δ.Σ. διπλότυπες αποδείξεις είσπραξης, τις ε¬ 
πιταγές και γενικά όλα τα έσοδα και έξοδα του νομικού 
προσώπου. 

5. Εκδίδει και συνυπογράφει με τον προϊστάμενο του 
τμήματος τα εισαγωγής πάσης φύσεως υλικού. 

6. Εκδίδει και συγυπογράφει με τον μάγειρα τα δελτία ε¬ 
ξαγωγής υλικού καθημερινώς. 

7. Συντάσσει τις μισθοδοτικές καταστάσεις όλου του 
προσωπικού και είναι υπεύθυνος για την τακτοποίηση μι- 
σθολογικών διαφορών (αλλαγή Μ.Κ. Χρ. κ.λ.π.) του προ¬ 
σωπικού και τις πληρωμές αυτού. Τις καταστάσεις τις υ¬ 
πογράφει ο προϊστάμενος του νομικού προσώπου. 

8. Τηρεί ολατα Διοικητικά και Διαχειριστικά βιβλία εκτός 
εκείνων που τηρεί ο προϊστάμενος του νομικού προσώ¬ 
που. 

9. Εκδίδει και συνυπογράφει με τον πρόεδρο του Δ.Σ. 
και τον ελεγκτή τις απαραίτητες επιταγές και αναλαμβά¬ 
νει από τον τηρούμενο λογαριασμό του νομικού προσώ¬ 
που στο πιστωτικό κατάστημα τα σχετικά χρηματικά ποσά 
για την τακτοποίηση των πληρωμών. 

Δεν έχει δικαίωμα όμως να έχει στα χέρια του ποσόν πά¬ 
νω από το προβλεπόμενο 40.000 δρχ. 

10. Καταχωρεί κάθε ημέρα στα διαχειριστικά βιβλία την 
εισαγωγή και εξαγωγή τροφίμων και παντός είδους υλι¬ 
κού που θα εισαχθεί ή θα εξαχθεί στο νομικό πρόσωπο. 

5. ΟΔΗΓΩΝ ΑΥΤΟΚΙΝΗΤΩΝ 

Οδήγηση αυτοκινήτων α) μεταφοράς φαγητών από το 
κεντρικό μαγειρείο στους Παιδικούς Σταθμούς, β) μετα¬ 
φοράς του προσωπικού των Παιδικών Σταθμών από Παι¬ 
δικό σε Παιδικό, γ) μεταφορά των φιλοξενουμένων πο¬ 
διών από το σπίτι τους στους Παιδικούς Σταθμούς και δ) 
μεταφορά διαφόρων προμηθειών κ.λ.π. 

ΑΡΘΡΟ 8ο 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ 

Για την επιλογή των προϊσταμένων του τμήματος και 
των γραφείων που το απαρτίζουν εφαρμόζονται οι διατά¬ 
ξεις του άρθρου 36 του Ν. 2190/1994 «Σύσταση Ανεξάρ¬ 
τητης Αρχής γιατην επιλογή προσωπικού και Ρύθμιση θε¬ 
μάτων διοίκησης (ΦΕΚ 28/5.3.1994)». 

Η τοποθέτηση ταν προϊσταμένων που έχουν κριθεί από 

το Υπηρεσιακό Συμβούλιο πραγματοποιείται τελικά στην 
αντίστοιχη οργανική μονάδα για τρία (3) χρόνια. 

Η τοποθέτησή τους φαίνεται με απόφαση του Προέ¬ 
δρου του Δ.Σ. 

Οι τοποθετηθέντες προϊστάμενοι ασκούν τα καθήκοντά 
τους μέχρι τυχόν επανεκλογής τους ή την τοποθέτηση 
νέων προϊσταμένων. 

ΑΡΘΡΟ 9ο 

ΠΡΟΣΟΝΤΑ ΔΙΟΡΙΣΜΟΥ 

Τα τυπικά προσόντα διορισμού υπαλλήλων που απαι¬ 
τούνται για τις αντίστοιχες θέσεις ορίζονται από τις δια¬ 
τάξεις του Π.Δ. 37α της 26.1.1990 ΦΕΚ 7 τεύχος Α «Μερι¬ 
κή επέκταση διατάξεων που ισχύουν για τους δημόσιους 
υπαλλήλους κα τους υπαλλήλους των άλλων προσώπων 
δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης» και αφορούν κλάδους και 
προσόντα διορισμού σε θέσεις των κατά τα άρθρα 32 - 36 
τουΝ. 1188/1981 κλάδου καιπρασαρμογήδιατέξεων στις 
ρυθμίσειςτου Ν. 1586/186. 

ΑΡΘΡΟ 10ο 

Γιατη σχέση εργασίας, το διορισμό, τα καθήκονα, την ε¬ 
ξέλιξη - μισθολογική - βαθμολογική και γενικά ότι αφορά 
το μόνιμο προσωπικό του νομικού προσώπου ισχύουν οι 
διατάξεις του πρώτου μέρουςτου Ν. 1188/1981 «Περίκυ- 
ρώσεως του Κώδικα περί καταστάσεως προσωπικού Ορ¬ 
γανισμών Τοπικής Αυτοδιοίκησης (ΦΕΚ 204/31.7.1981 - 
τεύχος Α>. 

ΑΡΘΡΟ 11ο 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος προϋπολογισμού του νομικού προσώ¬ 
που «παιδικοί Σταθμοί Δήμου Τρίπολης» ύψους 
65.000.000. δρχ. για το τρέχον έτος και τα επόμενα οι¬ 
κονομικά έτη. 

ΑΡΘΡΟ 12ο 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Τρίπολη, 27 Σεπτεμβρίου 1999 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. 11566 (8) 

Σύσταση Νομικού Προσώπου στο Δήμο Μολάων Ν. Λα¬ 
κωνίας με την επωνυμία «Σχολική Επιτροπή Τ.Ε.Ε. Μο¬ 
λάων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρων 106 και 203 του Π .Δ. 410/95 
(Δ.Κ.Κ) και τις όμοιες του άρθρου 29 του Ν. 2081/92. 

2) Την 13/99 απόφαση του Δ.Σ., με την οποία καταργεί- 
ταιτο Ν.Π. με την επωνυμία «Σχολική Επιτροπή Τ.Ε.Λ. Μο¬ 
λάων» (ΦΕΚ 1089/Β/3.12.1996) και συστήνεται στο Δήμο 
Μολάων νέο Ν.Π. με την επωνυμία «Σχολική Επιτροπή 
Τ.Ε.Ε. Μολάων», αποφασίζουμε: 

1. Καταργούμε το Νομικό Πρόσωπο με την επωνυμία 
«Σχολική Επιτροπή Τ.Ε.Λ. Μολάων» που έχει συσταθεί με 
την 10056/13.11.96 απόφαση της Αναπλ. Περ/κού ΔΑ/τή 
Ν. Λακωνίας (ΦΕΚ 1089/Β/3.12.1996). 


2. Συνιστούμε ίδιο Νομικό Πρόσωπο στο Δήμο Μολάων 
με την επωνυμία «Σχολική Επιτροπή Τ.Ε.Ε. Μολάων». 

3. Σκοποί του Ν.Π. είναι: 

α) Η διαχείριση των πιστώσεων που διατίθενται για τις 
λειτουργικές δαπάνες του Τ.Ε.Ε. Μολάων (καθαριότητας, 
θέρμανσης, φωτισμού, ύδρευσης, τηλεφώνου, αποχέ¬ 
τευσης, αναλώσιμων υλικών κ.λ.π.). 
β) Η αμοιβή των καθαριστριών, 
γ) Η εκτέλεση έργων για την επισκευή και συντήρηση 
του διδακτηρίου και του εξοπλισμού του, 
δ) Η εισήγηση προς τηνΔ/νση Β/θμιας Εκπαίδευσης για 
τον εφοδιασμό του σχολείου από τον Ο.Σ. Κ. με έπιπλα και 
εξοπλιστικά είδη και από το Υ.Π.Ε.Π.Θ. με βιβλία για τη 
Σχολική Βιβλιοθήκη. 

ε) Η διαχείρηση των εσόδων απο την ενδεχόμενη εκμε¬ 
τάλλευση του σχολικού κυλικείου. 

στ) Η λήψη κάθε άλλου μέτρου, που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

Α) Πόροι του Νομικού Προσώπου είναι: 
α) Η ετήσια επιχορήγηση του Δήμου, ποσού 200.000 
δρχ. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία που τυχόν στο μέλλον 
θα αποκτήσει. 

Ακροτελεύτιο άρθρο - κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Μολάων 
200.000 δρχ. ετησίως, η οποία θα αναγράφεται κατ’ έτος 
στον προϋπολογισμό του Δήμου και στο σκέλος των εξό¬ 
δων αυτού με στοιχεία Κ.Α. 211.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 28 Σεπτεμβρίου 1999 

Με εντολή Γ εν. Γ ραμματέα Περιφέρειας 
Ο Διευθυντής 
ΠΑΝ. ΣΩΤΗΡΑΚΟΣ 

- *- 

Αριθ. 7167 ( 9 ) 

Τροποποίηση της συστατικής πράξης του Ν.Π. στην πρώ¬ 
ην Κοιν. Νεαπόλεως Ν. Λακωνίας με την επωνυμία 
«Κοινοτική Βιβλιοθήκη και Πινακοθήκη Αχιλλέα Βαρ- 
βαρέσσου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρων 106 και 203 του Π.Δ. 
410/95 (Δ.Κ.Κ) και τις όμοιες του άρθρου 29 του Ν. 
2081/92. 

2) Την 3534/16.3.94 απόφαση του Νομάρχη Λακωνίας, 
σχετικά με τη σύσταση Ν.Π. στην Κοιν. Νεαπόλεως Ν. Λα- 

κωνίας με την επωνυμία «Κοινοτική Βιβλιοθήκη και Πινα¬ 
κοθήκη Αχιλλέα Βαρβαρέσσου». 

3) Την 82/1999 απόφαση του Δ.Σ. Βοιών, αποφασίζου¬ 
με: 

Τροποποιούμε την 3534/16.3.94 απόφασή μας ως 
προς την επωνυμία η οποία θα γίνει «Δημοτική Βιβλιο¬ 
θήκη και Πινακοθήκη Αχ. Βαρβαρέσσου» και ως προς 
την ετήσια επιχορήγηση που θα λαμβάνει από τον προ¬ 
ϋπολογισμό του Δήμου Βοιών και που καθορίζεται στο 
ποσό των 5.000.000 δρχ., αντί του ποσού των 500.000 
δρχ. 

Ακροτελεύτιο άρθρο - κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ύψους 
5.000.000 δρχ. για το τρέχον οικονομικό έτος και 
5.000.000 δρχ. περίπου για καθένα από τα επόμενα οικο¬ 
νομικά έτη. 

Η ανωτέρω δαπάνη θα καλυφθεί με τροποποίηση του 
προϋπολογισμού του Δήμου Βοιών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 28 Σεπτεμβρίου 1999 

Με εντολή Γεν. Γραμματέα Περιφέρειας 
Ο Διευθυντής 
ΠΑΝ. ΣΩΤΗΡΑΚΟΣ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στην Καραγιάννη Ευθυμία του Δημητρίου. 

Ο ΝΟΜΑΡΧΗΣ ΜΑΓΝΗΣΙΑΣ 

Με την 3454/28.9.99 απόφαση του Νομάρχη Μαγνησίας 
χορηγήθηκε στην Καραγιάννη Ευθυμία του Δημητρίου ά¬ 
δεια άσκησης επαγγέλματος Κοινωνικού Λειτουργού. 

Με εντολή Νομάρχη 

Ο Διευθυντής 
Γ. ΔΙΑΜΑΝΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




